CELEX: 52008DP0114
Language: bg
Date: 2008-04-10 00:00:00
Title: Мобилизиране на Европейския фонд за приспособяване към глобализацията #Резолюция на Европейския парламент от 10 април 2008 г. относно предложението за решение на Европейския парламент и на Съвета относно мобилизирането на Европейския фонд за приспособяване към глобализацията, съгласно точка 28 от Междуинституционалното споразумение между Европейския парламент, Съвета и Комисията от 17 май 2006 г. относно бюджетната дисциплина и доброто финансово управление (COM(2008) 0094 — C6-0085/2008 — 2008/2043(ACI))

15.10.2009   
            
            
               BG
            
            
               Официален вестник на Европейския съюз
            
            
               CE 247/75
            
         Четвъртък, 10 април 2008 г.Мобилизиране на Европейския фонд за приспособяване към глобализацията
   P6_TA(2008)0114
   Резолюция на Европейския парламент от 10 април 2008 г. относно предложението за решение на Европейския парламент и на Съвета относно мобилизирането на Европейския фонд за приспособяване към глобализацията, съгласно точка 28 от Междуинституционалното споразумение между Европейския парламент, Съвета и Комисията от 17 май 2006 г. относно бюджетната дисциплина и доброто финансово управление (COM(2008)0094 — C6-0085/2008 — 2008/2043(ACI))
   2009/C 247 E/16
   
      Европейският парламент,
   като взе предвид предложението на Комисията до Европейския парламент и до Съвета (COM(2008)0094 — C6-0085/2008),
   като взе предвид Междуинституционалното споразумение между Европейския парламент, Съвета и Комисията от 17 май 2006 г. относно бюджетната дисциплина и доброто финансово управление (1), и по-специално — точка 28 от него,
   като взе предвид Регламент (ЕО) № 1927/2006 на Европейския парламент и на Съвета от 20 декември 2006 година за създаване на Европейски фонд за приспособяване към глобализацията (2),
   като взе предвид доклада на Комисията по бюджети (A6-0083/2008),
   
               A.
            
            
               като има предвид, че Европейският съюз създаде подходящи законодателни и бюджетни инструменти, за да осигури допълнителна подкрепа за работници, които са засегнати от последиците от големи структурни изменения в моделите на световната търговия, и да ги подпомогне при повторното им приобщаване към пазара на труда;
            
         
               Б.
            
            
               като има предвид, че финансовата помощ на Европейския съюз за съкратените работници следва да бъде динамична и да се предоставя възможно най-бързо и ефективно;
            
         
               В.
            
            
               като има предвид, че в писма от 12 септември 2007 г. и 9 октомври 2007 г. (3) Малта и Португалия са поискали съдействие във връзка със съкращения в текстилния сектор в Малта и в автомобилния сектор в Португалия;
            
         
               1.
            
            
               Изисква от участващите институции да положат необходимите усилия за ускоряване мобилизирането на фонда;
            
         
               2.
            
            
               Подчертава своята загриженост по отношение на естеството на финансираните от Фонда мерки с оглед намаляване броя на лицата, които остават безработни; отправя искане към Комисията, в сътрудничество с португалските органи, да следи внимателно ситуацията във връзка с разпоредбите на член 3, втори параграф от Регламент (ЕО) № 1927/2006 и да докладва по този въпрос на законодателните и бюджетни органи;
            
         
               3.
            
            
               Одобрява решението, приложено към настоящата резолюция;
            
         
               4.
            
            
               Възлага на своя председател да подпише решението, съвместно с председателя на Съвета, и да осигури публикуването му в Официален вестник на Европейския съюз;
            
         
               5.
            
            
               Възлага на своя председател да предаде настоящата резолюция, включително приложението към нея, на Съвета и на Комисията.
            
         
      (1)  ОВ C 139, 14.6.2006 г., стp. 1. Споразумение, изменено с Решение 2008/29/ЕО на Европейския парламент и на Съвета (ОВ L 6, 10.1.2008 г., стр. 7).
   
      (2)  ОВ L 406, 30.12.2006 г., стр. 1.
   
      (3)  Приложения EGF/2007/008 и EGF/2007/010.
   
      Четвъртък, 10 април 2008 г.ПРИЛОЖЕНИЕ
      РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА
      от 10 април 2008 г.
      относно мобилизирането на Европейския фонд за приспособяване към глобализацията съгласно точка 28 от Междуинституционалното споразумение между Европейския парламент, Съвета и Комисията от 17 май 2006 г. относно бюджетната дисциплина и доброто финансово управление
      ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
      като взеха предвид Договора за създаване на Европейската общност,
      като взеха предвид Междуинституционалното споразумение между Европейския парламент, Съвета и Комисията от 17 май 2006 г. относно бюджетната дисциплина и доброто финансово управление (1), и по-спе-циално — точка 28 от него,
      като взеха предвид Регламент (ЕО) № 1927/2006 на Европейския парламент и на Съвета от 20 декември 2006 година за създаване на Европейски фонд за приспособяване към глобализацията (2), и по-специално — член 12, параграф 3 от него,
      като взеха предвид предложението на Комисията,
      като имат предвид, че:
      
                  (1)
               
               
                  Европейският фонд за приспособяване към глобализацията (“Фондът„) бе създаденс цел да предостави допълнителна подкрепа на работници, които са засегнати от последиците от големи структурни изменения в моделите на световната търговия, и да ги подпомогне при повторното им приобщаване към пазара на труда.
               
            
                  (2)
               
               
                  Междуинституционалното споразумение от 17 май 2006 г. позволява мобилизиране на Фонда в рамките на годишния таван от 500 милиона евро.
               
            
                  (3)
               
               
                  На 12 септември 2007 г. Малта подаде заявление за мобилизиране на Фонда във връзка със съкращения в текстилния сектор, по-конкретно — за работници, съкратени от VF (Malta) Ltd и Bortex Clothing Ind Co Ltd. Заявлението е в съответствие с изискванията за определяне на финансовото участие, предвидени в член 10 от Регламент (ЕО) № 1927/2006.
               
            
                  (4)
               
               
                  На 9 октомври 2007 г. Португалия подаде заявление за мобилизиране на Фонда във връзка със съкращения в автомобилния сектор, по-конкретно — за работници, съкратени от Opel в Azambuja, от Alcoa Fujikura в Seixal и от Johnson Controls в Portalegre. Заявлението е в съответствие с изискванията за определяне на финансовото участие, предвидени в член 10 от Регламент (ЕО) №1927/2006.
               
            
                  (5)
               
               
                  Следователно Фондът следва да бъде мобилизиран, за да се осигури финансово участие за заявленията,
               
            РЕШИХА:
      Член 1
      По отношение на общия бюджет на Европейския съюз за 2008 финансова година, Европейският фонд за приспособяване към глобализацията се мобилизира за отпускане на сумата от 3 106 882 евро в бюджетни кредити за поети задължения и за плащания.
      Член 2
      Настоящото решение се публикува в Официален вестник на Европейския съюз.
      
         Съставено в Брюксел на 10 април 2008 г.
         
            
               За Европейския парламент
            
            
               Председател
            
         
         
            
               За Съвета
            
            
               Председател
            
         
      
      
         (1)  ОВ C 139, 14.6.2006 г., стp. 1. Споразумение, изменено с Решение 2008/29/ЕО на Европейския парламент и на Съвета (ОВ L 6, 10.1.2008 г., стр. 7).
      
         (2)  ОВ L 406, 30.12.2006 г., стр. 1.